b"\n_START_ARTICLE_\nStalkerio algoritmas\n_START_PARAGRAPH_\nStalkerio algoritmas\xc2\xa0\xe2\x80\x93 paie\xc5\xa1kos eilut\xc4\x97je algoritmas, kai tekstiniame dokumente ie\xc5\xa1komi tam tikri fragmentai, apsupti ne\xc5\xbeinomo ilgio markeriais, kuri\xc5\xb3 dalis yra konservatyvi ir gali pad\xc4\x97ti rasti reikiam\xc4\x85 informacij\xc4\x85.\n_START_SECTION_\nAlgoritmo para\xc5\xa1ymas\n_START_PARAGRAPH_\nJei ie\xc5\xa1koma skai\xc4\x8di\xc5\xb3 tekste_NEWLINE__NEWLINE_    rqefscasdfawexhrtcvhhcx1uuuuucewrexcx2uuurrrxttttttabcx_NEWLINE_kairysis markeris gali b\xc5\xabti ex*cx o de\xc5\xa1inysis u+, \xc5\xbevaig\xc5\xbedute \xc5\xbeymint bet koki\xc4\x85 simboli\xc5\xb3 sek\xc4\x85, o pliusu\xc2\xa0\xe2\x80\x93 kad raid\xc4\x97 'u' gali pasirodyti vien\xc4\x85 ar daugiau kart\xc5\xb3. Radus tinkamo ilgio markerius, jais galima i\xc5\xa1gauti reikiam\xc4\x85 informacij\xc4\x85 ir i\xc5\xa1 nauj\xc5\xb3, nesu\xc5\xbeym\xc4\x97t\xc5\xb3 dokument\xc5\xb3. Tarkim, naujame tekste_NEWLINE__NEWLINE_    cexarccxabcuxyzfff_NEWLINE_algoritmas atkreips d\xc4\x97mes\xc4\xaf \xc4\xaf abc, kuris, nors ir neb\xc5\xabdamas joks skai\xc4\x8dius, turi pana\xc5\xa1i\xc4\x85 aplink\xc4\x85._NEWLINE_Stalkerio algoritmas yra genetinis algoritmas, kuriama vyksta dirbtin\xc4\x97 kairiojo ir de\xc5\xa1iniojo markeri\xc5\xb3 evoliucija. Nauji markeriai kuriami paimant atsitiktinio ilgio ie\xc5\xa1komo teksto fragmentui gretim\xc4\x85 sek\xc4\x85 ir dal\xc4\xaf atsitiktinai parinkt\xc5\xb3 simboli\xc5\xb3 joje pakei\xc4\x8diant sutartiniais kodais: \xe2\x80\x9ebet kokia simboli\xc5\xb3 seka\xe2\x80\x9c (\xc5\xbevaig\xc5\xbedut\xc4\x97), \xe2\x80\x9ebet koks simbolis\xe2\x80\x9c (procento \xc5\xbeenklas), gali b\xc5\xabti taip pat \xe2\x80\x9ebet koks skaitmuo\xe2\x80\x9c ar \xe2\x80\x9e\xc5\xa1is simbolis vien\xc4\x85 ar daugiau kart\xc5\xb3\xe2\x80\x9c bei pana\xc5\xa1iai (skirtingose programose sutartiniai kodai gali skirtis). Kai kada ie\xc5\xa1komas teksto fragmentas laikomas tre\xc4\x8diuoju markeriu ir taip pat apra\xc5\xa1omas sutartiniais kodais (tarkim, *@*\xc2\xa0\xe2\x80\x93 elektroninio pa\xc5\xa1to adresas)._NEWLINE_Atrank\xc4\x85 lemia tai, kiek \xc5\xbeym\xc4\x97t\xc5\xb3 fragment\xc5\xb3 markeri\xc5\xb3 pora aptiko teisingai ir kiek kart\xc5\xb3 ji klaidingai nurod\xc4\x97 nepa\xc5\xbeym\xc4\x97tas sekas._NEWLINE_Dirbtinei evoliucijai pasibaigus, bus rasta geriausiai tinkanti markeri\xc5\xb3 pora, ta\xc4\x8diau ji neb\xc5\xabtinai aptiks visus reikiamas rasti fragmentus. Jei kai kuri\xc5\xb3 fragment\xc5\xb3 rasta markeri\xc5\xb3 pora \xe2\x80\x9enemato\xe2\x80\x9c, dirbtin\xc4\x97s evoliucijos procesas kartojamas kiek reikia kart\xc5\xb3, kiekvien\xc4\x85syk i\xc5\xa1 \xc5\xbeym\xc4\x97t\xc5\xb3 fragment\xc5\xb3 aib\xc4\x97s pa\xc5\xa1alinant turimais markeriais jau randamas sekas. Taigi algoritmas pateikia markeri\xc5\xb3 por\xc5\xb3 sek\xc4\x85. Galutin\xc4\x97 programa turi ie\xc5\xa1koti fragment\xc5\xb3 pagal visas markeri\xc5\xb3 poras (pateikimo eil\xc4\x97s tvarka) ir pateikti jungtin\xc4\xaf rezultat\xc4\x85._NEWLINE_Sud\xc4\x97tingesn\xc4\x97 (pilna) Stalkerio algoritmo realizacija ie\xc5\xa1komus fragmentus hierarchi\xc5\xa1kai skaido \xc4\xaf smulkesnius vienetus. Tarkim, i\xc5\xa1 prad\xc5\xbei\xc5\xb3 algoritmas pritaikomas informacijai apie asmen\xc4\xaf rasti, paskui tas pats algoritmas pritaikomas pavardei ir adresui rastame vienete aptikti."